B4-1010, 1015, 1019, 1033, 1038, 1045 και 1074/96

Ψήφισμα σχετικά με την κατάσταση στο Μπουρούντι

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στο Μπουρούντι,

- έχοντας υπόψη τις δηλώσεις του Συμβουλίου σχετικά με το Μπουρούντι, και συγκεκριμένα τις δηλώσεις της 26ης Ιουλίου 1996 και της 19ης Αυγούστου 1996,

A. συγκλονισμένο από το πραξικόπημα της 25ης Ιουλίου 1996 κατά των πολιτικών αρχών που είχαν εκλεγεί σύμφωνα με δημοκρατικές διαδικασίες τον Ιούνιο του 1993,

Β. λαμβάνοντας υπόψη την συνεχιζόμενη αστάθεια στο Μπουρούντι και την πρόσφατη κλιμάκωση των συγκρούσεων, που επακολούθησε μετά το πραξικόπημα του στρατηγού Buyoya,

Γ. καταγγέλλοντας τον συνεχιζόμενο καταναγκαστικό περιορισμό του Προέδρου Sylvestre Ntibantunganya,

Δ. εκφράζοντας τον βαθύ αποτροπιασμό του για την δολοφονία του Αρχιεπισκόπου του Gitega, Ruhuna, σε ενέδρα, στις 9 Σεπτεμβρίου 1996, στην οποία σκοτώθηκαν δύο ακόμη άτομα,

Ε. εκφράζοντας την μεγάλη του ανησυχία για την αναχώρηση από τη χώρα διαφόρων κυβερνητικών και μη κυβερνητικών οργανώσεων,

ΣΤ. τονίζοντας την πεποιθησή του ότι θα πρέπει να διεξαχθούν στο Μπουρούντι πολιτικές διαπραγματεύσεις γενικού περιεχομένου, με τη συμμετοχή όλων ανεξαιρέτως των πολιτικών φορέων της κοινωνίας, καθώς και των στασιαστών, προκειμένου να σταματήσει η κλιμάκωση της βίας, να προαχθεί η σταθερότητα και να αποκατασταθεί η δημοκρατία στη χώρα,

Ζ. λαμβάνοντας υπόψη ότι οι ηγέτες χωρών της περιοχής επέβαλαν οικονομικές και διπλωματικές κυρώσεις στο Μπουρούντι μετά το πραξικόπημα, προκειμένου να εξαναγκάσουν τον στρατηγό Buyoya να διαπραγματευθεί ώστε να λήξει ο εθνοτικός αυτός εμφύλιος πόλεμος, ο οποίος υπολογίζεται ότι έχει στοιχίσει τη ζωή 150.000 ατόμων τα τελευταία τρία χρόνια,

Η. επισημαίνοντας τις ευθύνες γειτονικών χωρών, ιδιαίτερα του Ζαΐρ, οι οποίες εξακολουθούν να ανέχονται την αναδιοργάνωση εξτρεμιστικών ομάδων και το παράνομο εμπόριο όπλων,

1. καταδικάζει έντονα το πραξικόπημα της 25ης Ιουλίου 1996, με το οποίο ανήλθε ο στρατηγός Buyoya στην εξουσία, και ζητεί την πλήρη αποκατάσταση του κράτους δικαίου και της συνταγματικής τάξης στο Μπουρούντι[semigr ]

2. απευθύνει έκκληση σε όλα τα ενδιαφερόμενα μέρη για άμεση κατάπαυση του πυρός, προκειμένου να δημιουργηθούν οι προϋποθέσεις ασφαλείας σε ολόκληρη τη χώρα και να καταστεί ευχερέστερος ο πολιτικός διάλογος, καθώς και για την έναρξη άμεσων συζητήσεων, με τη συμμετοχή τους στις ειρηνευτικές προσπάθειες του κ. Julius Nyerere, που θα αφορούν κυρίως τα θεσμικά θέματα, συμπεριλαμβανομένης της μεταρρύθμισης των ενόπλων δυνάμεων και των δυνάμεων ασφαλείας, καθώς και του δικαστικού μηχανισμού[semigr ]

3. ζητεί από τα αρμόδια ευρωπαϊκά θεσμικά όργανα και από τα κράτη μέλη να μην αναγνωρίσουν την εξουσία του νέου καθεστώτος της Μπουζουμπούρα και να καταβάλουν προσπάθειες για την έναρξη διαλόγου και την αποκατάσταση κλίματος εμπιστοσύνης και ασφάλειας[semigr ]

4. υποστηρίζει πλήρως τις ειρηνευτικές προσπάθειες που καταβάλλουν οι ηγέτες χωρών της περιοχής, η ΟΑΕ, ο ειδικός απεσταλμένος της ΕΕ και ο πρώην Πρόεδρος της Τανζανίας, κ. Julius Nyerere, και τους παροτρύνει να συνεχίσουν το έργο τους[semigr ]

5. εκφράζει την ικανοποίησή του για τις πιέσεις που ασκεί ήδη η διεθνής κοινότητα στο καθεστώς του κ. Buyoya και υποστηρίζει τον αποκλεισμό που αποφάσισαν οι γειτονικές αφρικανικές χώρες, έως ότου αποκατασταθεί η συνταγματική νομιμότητα[semigr ]

6. επιμένει ότι ο αποκλεισμός αυτός θα πρέπει να επεκταθεί στα όπλα και τα πολεμοφόδια[semigr ]

7. καταδικάζει δριμύτατα τη δολοφονία του Αρχιεπισκόπου του Μπουρούντι Ruhuna, καθώς και δύο άλλων ατόμων σε ενέδρα στο Gitega, στις 9 Σεπτεμβρίου 1996, και καλεί τις τοπικές αρχές να ασκήσουν δίωξη κατά των υπευθύνων για τη δολοφονία[semigr ] υπενθυμίζει σχετικά ότι όλες οι έρευνες για τις δολοφονίες του αλλοδαπού προσωπικού με ανθρωπιστική και θρησκευτική δράση, και συγκεκριμένα των τριών απεσταλμένων του ΔΣΕΕ και των τριών ιταλών ιεραποστόλων, δεν έχουν μέχρι στιγμής κανένα αποτέλεσμα[semigr ]

8. επιμένει ότι το Συμβούλιο Ασφαλείας του ΟΗΕ πρέπει να αναλάβει δράση ώστε να ανταποκριθεί στο αίτημα του Γενικού του Γραμματέα για τη δημιουργία δύναμης αποτροπής για το Μπουρούντι[semigr ]

9. χαιρετίζει την αναγγελία, εκ μέρους ορισμένων αφρικανικών χωρών, ότι θα συμμετάσχουν στη δύναμη αυτή με την αποστολή στρατιωτών[semigr ]

10. προειδοποιεί τις κυβερνήσεις των γειτονικών χωρών, και ιδιαίτερα του Ζαΐρ, ότι, εάν δεν σταματήσουν κάθε υποστήριξη προς τους εξτρεμιστές του Μπουρούντι - οικονομική, οργανωτική, στρατιωτική ή πολιτική - θα υπάρξουν συνέπειες στις σχέσεις τους με την ΕΕ[semigr ]

11. απαιτεί να προσαχθούν, χωρίς καθυστέρηση, ενώπιον της δικαιοσύνης τα άτομα τα οποία, σύμφωνα με την έκθεση που δημοσίευσε η εξεταστική επιτροπή των Ηνωμένων Εθνών, είναι αναμεμειγμένα στη δολοφονία του Προέδρου Ndadaye[semigr ]

12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση του Μπουρούντι, τον Γενικό Γραμματέα των Ηνωμένων Εθνών και της ΟΑΕ, καθώς και στους συμπροέδρους της Συνέλευσης Ίσης Εκπροσώπησης ΑΚΕ/ΕΟΚ.